b'\n_START_ARTICLE_\nJungasas\n_START_PARAGRAPH_\nLas Jungasas arba Junga (isp. Las Yungas, Yunga) \xe2\x80\x93 rytin\xc4\x97 And\xc5\xb3 kaln\xc5\xb3 dalis (500-2500 m auk\xc5\xa1tyje), i\xc5\xa1sid\xc4\x97s\xc4\x8diusi daugiausia Bolivijoje, taip pat Argentinoje, Peru ir Ekvadore. Vakaruose kyla \xc4\xaf Pun\xc4\x85, pietuose leid\xc5\xbeiasi \xc4\xaf Gran \xc4\x8ciak\xc4\x85. Skiriamos Peru Yunga, Bolivijos Yunga ir Argentinos Yunga._NEWLINE_Oras lietingas, \xc5\xa1iltas ir dr\xc4\x97gnas d\xc4\x97l rytini\xc5\xb3 v\xc4\x97j\xc5\xb3. D\xc4\x97l da\xc5\xbeno lietaus susiformuoja r\xc5\xabkas, vadinamas baritu. Vyrauja d\xc5\xbeiungli\xc5\xb3 augalija (vadinamieji r\xc5\xabko mi\xc5\xa1kai), tank\xc5\xabs s\xc4\x85\xc5\xbealynai. Svarbiausios auginamos kult\xc5\xabros yra kava, citrusai, koka, cukranendr\xc4\x97s, bananai, papajos, moli\xc5\xabgai, burno\xc4\x8diai, bromelijos, kukur\xc5\xabzai. Yungoje didel\xc4\x97 augal\xc5\xb3 ir gyv\xc5\xabn\xc5\xb3 \xc4\xafvairov\xc4\x97, daug endemini\xc5\xb3 r\xc5\xab\xc5\xa1i\xc5\xb3. Kaln\xc5\xb3 \xc5\xa1laitais teka daug vandening\xc5\xb3 upi\xc5\xb3 ir upeli\xc5\xb3, sudaran\xc4\x8di\xc5\xb3 krioklius._NEWLINE_Yungoje gyvena nema\xc5\xbeai afrikieti\xc5\xa1kos kilm\xc4\x97s gyventoj\xc5\xb3 (kolonijiniais laikais dirbo Jungos kasyklose), taip pat ind\xc4\x97n\xc5\xb3. Viena svarbiausi\xc5\xb3 gyventoj\xc5\xb3 veikl\xc5\xb3 \xe2\x80\x93 kokos auginimas._NEWLINE_Bolivijoje, Jungaso regione driekiasi vienas pavojingiausi\xc5\xb3 pasaulyje keli\xc5\xb3 Camino de las Yungas.'